বাহাকাবাৰীঃ ৰাজ্যৰ প্ৰায় প্ৰতিটো জনগোষ্ঠীৰ হকে মাত মাতিবলৈ একো একো সংগঠন আছে৷ সংগঠনবোৰে জনগোষ্ঠীটোৰ উন্নয়ণৰ হকে কাম কৰে৷ সময়ে সময়ে ৰাজ পথলৈ ওলাই আহি চৰকাৰৰ বঞ্চনা তথা প্ৰাপ্যৰ বাবে প্ৰতিবাদ সাব্যস্ত কৰাও দেখা যায়৷ জনগোষ্ঠীটোৰ সাহিত্য, সংস্কৃতি, পৰম্পৰা, আৰ্থিক, সামাজিক দিশ উন্নয়ণৰ বাবে কাম কৰে সংগঠন সমূহে৷ নিজ জনগোষ্ঠীৰ কাম কৰাৰ বাবে বৃস্পতিবাৰে ৰাজ্যত ভূমিষ্ঠ হ'ল এটি নতুন সংগঠনৰ৷ নগাঁও জিলাৰ কামপুৰৰ বগলাজানত বৃহস্পতিবাৰে গঠন হয় সংগঠনটোৰ৷ ৰাজ্যৰ বিভিন্ন ঠাইৰ প্ৰতিনিধিৰ উপস্থিতিত গঠন হয় সদৌ অসম হীৰা সংঘ নামৰ এটি সংগঠনৰ।
ৰাজ্যত ভূমিষ্ঠ হ'ল নতুন জনগোষ্ঠীয় সংগঠনৰ